സിംബാബ്വെയ്ക്കെതിരായ രണ്ടാം ഏകദിന മത്സരത്തിൽ ഇന്ത്യയ്ക്ക് എട്ടു വിക്കറ്റ് ജയം . ഇതോടെ മൂന്ന് മത്സരങ്ങടങ്ങിയ പരമ്പര ഇന്ത്യ സ്വന്തമാക്കി ( 2 - 0 ) . വിക്കറ്റ് നഷ്ടത്തിലാണ് സിംബാബ്വെ ഉയർത്തിയ വിജയലക്ഷ്യം ഇന്ത്യ 26.5 ഓവറിൽ മറികടന്നത് . ഇന്ത്യയ്ക്കായി അമ്പാടി റായിഡു 41 റൺസും , കരുൺ നായർ 39 റൺസും , കെ . എൽ . രാഹുൽ 33 റൺസും നേടി . നേരത്തെ ബാറ്റിങ്ങിന് അയക്കപ്പെട്ട സിംബാബ്വെയ്ക്ക് ബാറ്റിംഗ് തകർച്ചയായിരുന്നു . 34 . 3 ഓവറിൽ 126 റൺസിന് അതിഥേയർ പുറത്തായി . 53 റൺസെടുത്ത സിബാൻഡയും 21 റൺസെടുത്ത ചിബാബയും 16 റൺസെടുത്ത സിക്കന്ദർ റാസയും മാത്രമെ സിംബാബ്വെ നിരയിൽ രണ്ടക്കം കടന്നുള്ളു . ഇന്ത്യക്കായി ചാഹൽ 23 റൺസ് വഴങ്ങി മൂന്ന് വിക്കറ്റെടുത്തപ്പോൾ സ്രാനും കുൽക്കർണിയും ഓരോ വിക്കറ്റ് വീതം വീഴ്ത്തി . ആദ്യ മത്സരം കളിച്ച ടീമിൽ മാറ്റമൊന്നുമില്ലാതെയാണ് ഇന്ത്യ ഇറങ്ങിയത് .